AJAKOHAST OTSE TAEVAST
Mõni nädal tagasi astusime uude aastasse - 2014.
Vaatate meie selle aasta esimest saadet,
mistõttu olete vägagi teretulnud.
Oleme rõõmsad aastavahetuse üle,
kuigi see on ka kui tundmatusse astumine -
me ei tea, mis meid ees ootab.
Paljude jaoks saab see olema pääste aasta. Me tõesti usume seda.
Kuid võimalik, et ka mõndasid televaatajaid, kes meid täna vaatavad,
aasta lõpuks enam ei ole.
Nii et me ei tea, mida tulevik toob, kuid üks on kindel -
me Issand ja Päästja - Jeesus Kristus kannab meid läbi kõigest.
Pia, mis tunnetega sa lähed vastu uuele aastale?
Sellises ootuses, et Jumal teeb palju asju sel' uuel aastal.
Soomele on kuulutatud väga palju ärkamisest
ja ma tõesti ootan, et saame näha suuri asju sel aastal.
Usume, et see on nii.
Piibliski on öeldud, et uskliku tee kulgeb ühest asjast teise.
Me liigume väest väesse ja aust ausse.
Samas usun, et ka Jeesuse tagasitulek,
millest on räägitud viimastel aastatel,
aga tegelikult lausa viimastel aastasadadel ja tuhandetel -
selle täitumine on väga lähedal.
Me ei väida sellega seda, et Jeesus tuleb sel uuel aastal.
Küll aga tasuks elada nii, otsekui Ta tuleks tagasi.
Muide, sõnumid Jeesuse tagasitulekust
pole mõeldud mitte hirmutamiseks, vaid kinnituseks ja trööstiks.
Tema peamiseks eesmärgiks on alati olnud inimeste päästmine.
Ta tuli 2000 a tagasi, et tuua oma päästet
ja kui Ta ka nüüd teist korda tuleb, on Ta päästeplaan ikka endine
ja see on juba toimimas.
Ja kuigi Ta tulekuni võib veel minna aega,
enne kui Jumalast saab kõik kõiges
ja Ta loob uued taevad ja uue maa,
siis meil on juba võimalus
saada osa Tema heast ja täiuslikust plaanist.
Alanud uus aasta saab olema meiegi jaoks muutuste aasta.
Nii meie saate osas, mida oleme peagi 10 aastat tootnud.
Oleme kogu selle aja olnud eetris korra nädalas,
kuigi teatud erisaadete tõttu TV7's on mõned korrad ka vahele jäänud.
Kuna aga nüüd on peale tulemas uusi tegijaid ja uusi saateid -
mis on igati mõistetav,
siis alates veebruarist läheb me saade eetrisse 2 x nädalas.
Nende vahele aga jäävad suured palveõhtud (TV7 Soome kanalil),
mis on võrratud,
võimaldades paluda inimeste vajaduste eest 2h.
Meie jaoks on see kõik suur muutus, kuna lööb mingil määral elurütmi sassi,
kuid samas pole ka hullu,
Praktikas tähendab see vähemate saadete tegemist,
kuid samas usume, et Jumal avab meile ka uusi uksi.
Osa meie senisest tööst on olnud seotud
evangeelse ja pastoraalse tööga ning mingil määral ka õpetamisega.
Me õpetame usu põhialustest, edasiliikumisest ja usuelu kasvust.
Meid on kutsutud elama usuelu. Usklik on ju see, kes usub;
kes kasvab oma usus ja liigub edasi oma usuteel.
Usk tuleb kuuldust ja kuuldu Jumala Sõnast,
mis tuleb omakorda praktikassa panna.
Neist asjust olemegi õpetanud ja jätkame seda edaspidigi.
Uuel aastal ootavad meid ees ka mõned välisreisid.
Oleme minemas Türki, külastades ka Efesost ja teisi paiku,
filmides neist siis saated paikadest, mis olid juba Piibli ajal.
Lugedes nii Apostlite tegusid
kui mitmeid teisigi Uue Testamendi kirju,
me näeme, et paljud sündmused leidsid aset just nimelt Türgis.
Usun, et Jumal tahab liita need lood meiegi usuelu ja väljakutsetega,
näidates, et kõik, mis oli võimalik tookord,
on võimalik ka tänapäeval.
Tema, kes aitas ja juhtis oma rahvast tookord,
teeb seda ka tänapäeval.
Nii et need on need uued lood, mis on tulemas sel uuel aastal.
Muutused on head.
Ja kui sa vaatad meid praegu ning mõtled, et oleks tore,
kui me külastaks ka sinu kogudust ja kodukanti,
siis me teeksime seda hea meelega.
Meil oleks ühest küljest selleks aega, aga samas tahame olla ka kindlad,
et teeme õigeid asju õigel ajal.
Kuid lisaks headele ideedele, on veelgi olulisem lugeda Piiblit.
Keskenduda oma mõtetega Jumala Sõnale ja Pühale Vaimule.
Tänu Jumalale Püha Vaimu eest, kes aitab meid ja avab me südamed,
et võiksime tõeliselt näha ja mõista.
Sest sageli me küll näeme ja loeme Piiblit mõistuse tasandil,
aga kui see ei muutu meie jaoks elavaks sõnaks...
Jumal on elav Jumal ja Tema Sõna on elav sõna.
Ta läkitas oma sõna, mis sai lihaks Jeesuse näol.
Kuid sellest ainuüksi ei piisa, et me teame Jeesusest.
Me peame ka õppima tundma Teda.
Me vajame ilmutust Temast, et Ta võiks saada elavaks me jaoks
ja olla "minu Jeesus"!
Mitte vaid ajalooline Jeesus või kiriku Jeesus,
aga Jeesus minu isiklikus elus. See on väga tähtis.
Seetõttu olemegi tänulikud Püha Vaimu eest,
kes avab me südamesilmad ja avab me arusaamise,
mis üha kasvab ja kasvab ja on piiritu.
Mitte keegi ei saa öelda, et mina tean ja tunnen kõike.
Me kasvame pidevalt oma arusaamistes.
Teine külg kogu loo juures on see, et peame õppima ka alistuma
ja mõistma, et teisedki on saanud midagi Jumala käest.
Nii et küsimus pole vaid sinus, minus või me koguduses,
vaid ka teistes.
Seetõttu on oluline tunnistada ühtsust Kristuse ihus
ja seda, et Jumal ei ole piiratud mõne kiriku või ärkamisliikumisega.
Üldsegi mitte! Ta on palju suurem, kui arvatagi võime!
Ja ma usun, et kui me üks päev Jumala armust taevasse jõuame,
saame me šoki sellest, kui näeme, kes seal kõik on!
Inimesed, kelle suhtes poleks eales uskunud,
et nad võiks taevasse saada.
Need on inimesed, kes otsisid Jeesust ja kes andsid oma elud Talle.
Kuid nad pühendasid iseendid pisut teisel moel kui sina ja mina,
armastades Teda ehk isegi rohkem kui meie.
Seetõttu on oluline mõista,
et me vahel ei tohiks olla mingeid lahknemisi ega lõhenemisi.
Me kõik oleme kristlased, kes kuuluvad Kristuse ihusse.
Samas ei tähenda see seda nagu me ei vajaks kuuluvust kuhugi.
Me vajame oma kogudust ja teadmist, kuidas saame panustada sinna.
Peame teadma, kuhu kuulume ja kes on meie pastor ja karjane.
On äärmiselt tähtis, et igal usklikul oleks oma vaimulik kodu.
Su elu muutub palju kergemaks,
kui sul on sõpru, kellega ühel lainel olla
ja kes paluvad sinuga koos ja sinu eest.
Kes julgustavad sind ja räägivad sinust vaid head.
Räägivad asju, mis on ülesehitavad ja aitavad elus edasi minna,
kogedes, et usuelu toimib.
Me vajame kogeda ka Jumala au ning selle ilminguid oma elus.
Sa küsid nüüd, et mida ma selle all silmas pean?
Seda, et kui inimesed nägid Jeesust ja järgisid Teda;
kui nad kuulsid Ta õpetust ja nägid Tema tegusid,
siis nad nägid ka Tema au. Jumala au sai ilmsiks Jeesuse läbi.
Seetõttu on kerge mõista au tähendust.
Au polnud mingi tuuleiil, mis endaga mõnusa tunde kaasa tõi.
Ei! See oli Jumala vägi, mille Jeesus vabastas
nii oma sõnade kui ka tegude kaudu.
Haiged said terveks, vabanesid kurjadest vaimudest.
Patused vabanesid patukoormast ja elu sai uue suuna.
See on see, kuidas Jumal oma au ilmutab.
Au asemel oleks parem isegi öelda oma ligiolu.
Ja see kinnitab, et Jeesus pole vaid mingi ajalooline isik,
vaid minu isiklik Jeesus ja Tema ligiolu ja au täidab mu elu.
Seistes uue aasta künnisel tahaks lugeda mõned salmid Piiblist.
Jesaja 21:11 jne.
Siin lõigus räägitakse ettekuulutusest Duumale,
kus meie jaoks on oluline see, mida Jumal seal ütleb ja see on:
Vahimees, ons palju veel ööd?"
Ta räägib seal vahimehele
ja me küsime, kes on tänapäeva "vahimees"?
See on hea küsimus.
Usun, et kui Jumal vaatab oma koguduse peale maa peal,
siis Ta on andnud nii kogudusele kui usklikele omad ülesanded.
Ametid nagu: apostlid, prohvetid, evangelistid, karjased ja õpetajad.
Lihtsalt öeldes: pastorid ja jutlustajad, kes juhivad kogudust.
Jumal on andnud oma ametid kogudusele ja usklikele,
et nad aitaksid üles ehitada Kristuse ihu.
Me kõik oleme kutsutud olema kaasas selles,
mida Jumal on meid kutsunud ehitama, rajama ja olema.
Seetõttu usun, et kui Jumal andis need annid...
Võtame näiteks karjase anni,
millega meenuvad kohe Psalmid 23 jt. heast karjasest.
Jeesus ise ütles, et Ta on hea karjane,
kes on tulnud, et anda inimestele elu ja kõike ülirohkesti.
Nii et Jeesus on me põhikarjane.
Kuid kuna Ta ei saa füüsiliselt olla igas kogduses karjatsemas,
teeb Ta seda andide kaudu, mille Ta on andnud.
Seetõttu usun, et jutlustajate ja kõnelejate peal lasub suur vastutus.
Nii et "vahimees" on keegi, keda Jumal on kutsunud;
kellele oma annid andnud ja keda varustanud.
Olgu kõrvalpõikena öeldud,
et jumalasulasel peab olema võimalusi iseenda laadimiseks.
Käia Piiblikoolis, uurida Jumala Sõna, õppida,
mitte kaotada indu Pühas Vaimus, vaid lasta sel kasvada,
et ta võiks olla varustatud ja pühendada oma aega neile asjadele.
Inimelu puhul räägitakse 3 etapist, millest esimene on ettevalmistusaeg
ja teine etapp aktiivse tegutsemise aeg.
Eks need etapid ka mingil määral kattuvad,
kuid 3 etapp on üleandmise aeg,
kus toetame ja julgustame noori, tulevasi jumalasulaseid
minema edasi ja kaugemale kui me ise oleme läinud.
Jumala tahe on, et Ta sulased - näiteks koguduste karjased,
teeks oma tööd südamega, aga samas ka tarkuses.
Nad tunnevad oma Ülemkarjase südant ja mõtteid
ja võivad ammutada Ta käest.
Me võime kuulda, mida Jumal ütleb. Panna tähele Püha Vaimu häält.
Mõista, kuhu suunas Jumal tahab liikuda.
Samas pole need asjad ka masinlikud.
Uus aasta on käes ja võimalik, et Jumal tahab, et teeme midagi uut.
Seetõttu küsitaksegi: Vahimees, ons palju veel ööd?",
eeldades, et vahimees teab.
Ja siis vahimees vastab.
Tänu Jumalale, et ta ei ütle: "Mul pole aimugi!"
"Ei me ette tea, mis elu meil tuua võib..."
"Mul pole aimugi, kas vaenlased ründavad
või mis linnast väljaspool toimub. Ei mina tea, mis toimub!"
Jesaja 21:12 "Vahimees vastab: Hommik tuleb, aga öö tuleb ka!
Kui tahate küsida, küsige, tulge uuesti tagasi!”"
Ehk siis - mul on vastuseid!
Mitte neid, mis inimlikud või strateegilised ja poliitilised.
Meil on midagi, mis on äärmiselt räpane asi
ja see on nn kirikupoliitika,
mille raames ajame taga omaenda ideid ja plaane.
Kuid see pole Jumalale meelepärane,
mistõttu las Jeesusel nimel kirikupoliitikad lõppeda sel aastal.
Peame hakkama õnnistama ja julgustama üksteist
ning palvetama üksteise eest.
Olen vahel mõelnud, miks mõne jumalasulase v kõneleja puhul,
kes ebaõnnistub ja eksib, ei püüta teda aidata ja julgustada;
juhendada ja nõustada, andes lootust, et ikka leidub uusi võimalusi.
Meie aga ainult kritiseerime ja anname piitsa.
Kuid me ei tohiks üksteist materdada ja piitsa anda,
vaid pigem lappima haavu ja jagama vennalikku armastust.
See on Jumalale meelepärane ja sobilik jumalasulastele.
Tahaks lugeda ka Habakuki 2:1
"Mina seisan oma vahipostil, asun linnusel ja vaatan,
et näha, mida ta mulle räägib
ja mida ta mulle vastab mu etteheite peale.
Ja Issand vastas mulle ning ütles:
Kirjuta üles nägemus ja tähenda selgesti lauakeste peale,
et see, kes seda loeb, võiks lugeda soravalt.
Sest nägemus ootab küll oma aega, aga ta ruttab lõpu poole ega peta.
Kui ta viibib, siis oota teda, sest ta tuleb kindlasti ega kõhkle.
Vaata, kes on isemeelne, selle hing ei ole siiras ta sees;
aga õige elab oma usust."
On nii oluline saada õigeks Jumalas ja võtta Jeesus vastu oma ellu.
Ja kuigi sa ei mõista kõike, mis su ümber ja maailmas toimub,
võid sa sellest hoolimata elada usust, mille Jumal saab anda
ja kogeda elus kõikvõimalikke võite.
Näha, et aastal 2014 Jumal on sinu Jumal ja aitab sind.
Me vajame neid ande, mis on kogudusele antud;
peame oskama tähele panna signaale otse taevast
ja seisma oma kohal kui vahimehed.
Sa kas tahad anda oma elu Jeesusele või oled seda juba teinud -
me võime olla kindlad oma usuteel.
Sõltumata sellest, mis me ümber ka ei toimuks.
Ja kuigi väed ja võimud võivad panna maailma vappuma,
siis Jumal on ikka me Jumal ja viib meid võiduka lõpuni
oma Sõna pärast ja oma nime auks.
Soovides toetada TV7 tööd, võite helistada 900 1777 (hind 7 eur).
Lõpetuseks aga tahame paluda.
Nii sinu kui me maa ja rahva pärast ja ka me koguduste pärast.
Usklike pärast, kes elavad ja teenivad siin,
liikudes usus edasi.
Tahame paluda, et Jumal murraks sel aastal läbi
võimsamalt kui eales varem ja et me saaks seda ka näha.
Näha Tema au langemas me maale.
Issand Jeesus, me täname Sind selle alanud uue aasta eest.
Täname Sind, et võime elada ja toimetada ning järgida Sind.
Aitäh Sulle eesõiguse eest olla kaasas Su tööga ja kuuluda täiega Sulle.
Issand, me palume uue aasta pärast, millest me ette ei tea,
et Sinu tahe võiks sündida
ja me võiks olla tundlikud ning alati samm eest teistest,
mõistes, ja järgides mida Sinu Vaim teeb.
Õnnista kogudusi! Õnnista õpetajaid, pastoreid ja juhte.
Õnnista neid, kes ühel või teisel moel kannavad edasi sõnumeid Jeesusest.
Lase meil näha, kuidas Sinu päästev ja muutev vägi
liigub ühest kohast teise
ja kõik see, mis enne oli vaid unistus, saab täituma sel uuel aastal.
Palju üllatavaid asju saab sündima. Asju, millele sa ei oska mõeldagi.
Teatud asjad ei läinud nii, nagu lootsid, kuid need sünnivad siiski.
Seetõttu olgu su silmad võitud!
Olgu su arusaamine võitud, võtmaks vastu kõike, mida Jeesus teeb,
sest Ta on tegutsemas ja edasi liikumas.
Nii et me täname Teda selle eest ja järgneme Talle rõõmuga. Aamen.
Ole õnnistatud ja vaata meie saateid ka arhiivist.
Kohtume taas nädala pärast!
Tõlge: Anne-Ly Raukas